I 1998 arbeidet han i et team som gransket amerikanske styrkers operasjoner i Laos under Vietnamkrigen. Rapporten, som var et samarbeide mellom CNN og Time Magazine, kom med beskyldninger om at amerikanske militære hadde benyttet saringass mot en gruppe amerikanske soldater som hadde desertert og rømt til Laos (Operation Tailwind). Påstanden viste seg å være feil, noe som førte til at flere av dem som hadde vært med på å forme rapporten fikk sparken. Arnett fikk kun en reprimande da CNN-gründeren Ted Turner reddet ham, men året etter ble han løst fra kontrakten med CNN.